cyanic-selkie/wikianc huggingface dataset:
Ζμπρουτς
Ο Σαρλ ντε Γκωλ, ο οποίος υπηρέτησε με το επιτελείο της γαλλικής στρατιωτικής αποστολής στην Πολωνία ως εκπαιδευτής του πεζικού της Πολωνίας κατά τη διάρκεια του Πολωνο-Σοβιετικού Πολέμου (1919–1921), διακρίθηκε σε επιχειρήσεις κοντά στον Ζμπρουτς, όπου κατείχε τον βαθμό του ταγματάρχη στον Πολωνικό Στρατό και κέρδισε το υψηλότερο στρατιωτικό παράσημο της Πολωνίας, το Τάγμα Στρατιωτικής Αξίας της Πολωνίας.
Χαρακτηριστικά
Το μήκος του ποταμού είναι 247 χλμ.και η λεκάνη απορροής του είναι 3.330 χλμ2. Το μέσο βάθος του είναι 1,5–2 μέτρα και το πλάτος 8–11 μέτρα. Το κανάλι έχει πολλούς μαιάνδρους, υπάρχουν όρια, πολλά νησάκια. Η κλίση του ποταμού είναι 0,8 μ./χλμ., η περιοχή διατομής είναι 22 μ2, ο ρυθμός ροής είναι 0,57 μ./δ. και η ροή του νερού είναι 15,54 μ³/δ..
Εξωτερικοί σύνδεσμοι
Κατηγορία:Ποταμοί της Ουκρανίας Κατηγορία:Παραπόταμοι του Δνείστερου Κατηγορία:Σύνορα Πολωνίας-Σοβιετικής Ένωσης Κατηγορία:Σύνορα Αυστριακής Αυτοκρατορίας-Ρωσικής Αυτοκρατορίας
Tesla Cyberquad
Το Tesla Cyberquad είναι ένα πλήρως ηλεκτροκίνητο τετράτροχο όχημα παντός εδάφους (ATV / all-terrain vehicle) από την αμερικανική αυτοκινητοβιομηχανία Tesla, inc. με προοπτική να παραχθεί από τα τέλη του έτους 2022. Αποκαλύφθηκε επίσημα στις 21 Νοεμβρίου 2019, μαζί με το pick-up Tesla Cybertruck στο Tesla Design Center.
Φόρτιση
Το Cyberquad μπορεί να φορτίζεται και στην καρότσα του Cybertruck.
Εξωτερικοί σύνδεσμοι
Cyberquad Cyberquad Κατηγορία:Ηλεκτρικά αυτοκίνητα Κατηγορία:Αμερικανικά αυτοκίνητα
Αρσελάνζ
Το Αρσελάνζ (γαλλικά: Archelange) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Αντελό-αν-Μοντάνι
Το Αντελό-αν-Μοντάνι (γαλλικά: Andelot-en-Montagne) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ιδιοσυχνότητα
Σχεδόν όλα τα σώματα τείνουν να δονούνται κατά κύριο λόγο σε συγκεκριμένη συχνότητα (ή συχνότητες) όταν τα χτυπάμε, τα τρίβουμε, τα τεντώνουμε και τ' αφήνουμε απότομα, τα διαταράσσουμε ξαφνικά κλπ. Οι συχνότητες αυτές καλούνται φυσικές συχνότητες ή ιδιοσυχνότητες των συγκεκριμένων αντικειμένων.
Ιδιοσυχνότητα ταλαντωτή
Ιδιοσυχνότητα ενός ταλαντωτή ονομάζεται η συχνότητα που πρέπει να ταλαντώνεται ο ταλαντωτής έτσι ώστε να παρουσιάζει την ελάχιστη απόσβεση κατά την εξαναγκασμένη ταλάντωση.
Θεωρητικά οι ταλαντώσεις που εκτελούν τα διάφορα σώματα π.χ. Μαθηματικό εκρεμές ή ο απλός αρμονικός ταλαντωτής δεν παρουσιάζουν εξασθένιση-απόσβεση και διατηρούν το πλάτος ταλάντωσής τους σταθερό. Στην πραγματικότητα αυτό δεν συμβαίνει αλλά παρουσιάζουν μικρή ή μεγαλύτερη απόσβεση με αποτέλεσμα να χρείαζεται να τους δίνουμε τακτικά ενέργεια ίση με αυτή που έχασαν για να διατηρούν σταθερό το πλάτος τους κατά το πέρασμα του χρόνου. Η συχνότητα με την οποία πρέπει να δίνουμε ενέργεια ονομάζεται ιδιοσυχνότητα και ισούται με όπου D η σταθερά της ταλάντωσης και m η μάζα του σώματος που ταλαντώνεται.
Στην πιο απλή περίπτωση όπου ο ταλαντωτής αποτελείται από ένα ελατήριο σταθεράς k και μια μάζα m που ταλαντώνεται, η συχνότητα (σύμφωνα με τον παραπάνω τύπο) με την οποία πρέπει να ταλαντώνεται ο ταλαντωτής έτσι ώστε να διατηρεί σταθερό το πλάτος του ισούται με όπου k η σταθερά του ελατηρίου και m η μάζα του σώματος που ταλαντώνεται.
Παραπομπές
Κατηγορία:Κυματικά φαινόμενα Κατηγορία:Ταλάντωση
Προκόπιος (μάγιστρος του στρατού)
Ο Προκόπιος (άκμασε τη δεκαετία του 420) ήταν Ρωμαίος πατρίκιος και στρατιωτικός ηγέτης.
Βιογραφία
Καταγόμενος από τον Ρωμαίο σφετεριστή Προκόπιο, ο Προκόπιος ήταν πατέρας του Ρωμαίου Αυτοκράτορα Ανθέμιου και νυμφευμένος με την κόρη του Φλάβιου Ανθέμιου.
Στον Ρωμαιο-Σασανιδικό Πόλεμο του 421–422, ο Προκόπιος διοικούσε στρατιώτες του ύστερου ρωμαϊκού στρατού (πιθανώς ως dux ή come rei militaris) και εξασφάλισε τη διάσωση των ρωμαϊκών μονάδων, που έπεσαν σε ενέδρα από τις δυνάμεις του Ζαγιεντάν. Το 422 ήταν απεσταλμένος στις διαπραγματεύσεις για το τέλος των συγκρούσεων. Γι' αυτές τις επιτυχίες, στον Προκόπιο απονεμήθηκε ο τίτλος του πατρικίου και έγινε magister militum per Orientem (πιθανώς από τον Θεοδόσιο Β' για να διαδεχθεί τον Aρδαβούρ), μία θέση που κατείχε τουλάχιστον το 424.
Λέπε
Η Λέπε (ισπανικά: Lepe) είναι δήμος και πόλη που βρίσκεται στην επαρχία της Ουέλβα στην Ανδαλουσία. Αποτελεί τη δεύτερη μεγαλύτερη πόλη της επαρχίας. Ιστορικά η πόλη ανάγεται στα αραβικά χρόνια, όταν και αναπτύχθηκε υπό την ονομασία της Labb. Μετά την καστιλιανική κατάκτηση ανήκε στον οίκο της Μεδίνα Σιδόνια μαζί με το γειτονικό Αγιαμόντε. Λόγω του μεγάλου σεισμού του 1755, γνωστού ως σεισμού της Λισαβόνας, που κατέστρεψε μεγάλο μέρος της αρχιτεκτονικής της κληρονομιάς, σήμερα απουσιάζουν από την πόλη κτίρια ιδιαίτερου ενδιαφέροντος.
Προκόπιος (μάγιστρος του στρατού)
Βιβλιογραφικές αναφορές
Κατηγορία:Πατρίκιοι
Λέπε
Παραπομπές
Κατηγορία:Πόλεις της Ισπανίας
Ο Περιθωριακός
Ο Περιθωριακός (γαλλικά: Le Marginal) είναι μια αστυνομική ταινία Γαλλικής παραγωγής του 1983. Η σκηνοθεσία είναι του Ζακ Ντερέ και σενάριο των Ζακ Ντερέ, Ζαν Βωτρέν και Μισέλ Οντάρ. Η μουσική είναι του Ένιο Μορικόνε και πρωταγωνιστούν ο Ζαν Πολ Μπελμοντό και ο Χένρι Σίλβα.
Πλοκή
Ένας επιθεωρητής της αστυνομίας, ο Ζορντάν (Ζαν Πολ Μπελμοντό), γνωστός για τις ανορθόδοξες μεθόδους που χρησιμοποιεί, θα φθάσει στη Μασσαλία με σκοπό να εξαρθρώσει ένα μεγάλο καρτέλ ναρκωτικών, με επικεφαλής τον μεγαλέμπορο Μεκάτσι (Χένρι Σίλβα). Θα κατάφερει να εντοπίσει ένα μεγάλο φορτίο ηρωίνης πάνω σε ένα ταχύπλοο σκάφος, ανοιχτά στην θάλασσα της Μασσαλίας, και αφού πηδήξει από ενα ελικοπτέρο και ακινητοποιήσει τους μεταφορείς,θα πετάξει το φορτίο στην θάλασσα. Εν τω μεταξύ θα αρχίσει να ψάχνει στην πιάτσα των ναρκομανών τον Φρέντι τον χημικό, που είναι ο ανθρωπος που νοθεύει την ηρωίνη για λογαριασμό του Μεκάτσι. Ο Μεκάτσι θα στείλει δύο εκτελεστές του και θα δολοφονήσουν τον Φρέντι, προτού προλάβει να τον βρει ο Ζορντάν. Παρά την παγίδα που θα προσπαθήσει να του στήσει ο Μεκάτσι, ο Ζορντάν θα φτάσει μέχρι την τελική αναμέτρηση.
Box office
Ο Περιθωριακός χαρακτηρίστηκε ως μια τυπική ταινία δράσης του Ζαν Πολ Μπελμοντό. Η ταινία κατά την διάρκεια της προβολής της έκοψε 4,956,922 εισιτήρια και υπήρξε η τρίτη ποιο δημοφιλής στη Γαλλία το 1983.
Εξωτερικοί σύνδεσμοι
Κατηγορία:Γαλλικές αστυνομικές θρίλερ ταινίες Κατηγορία:Γαλλικές ταινίες Κατηγορία:Ταινίες του 1983 Κατηγορία:Ταινίες σε σκηνοθεσία Ζακ Ντερέ Κατηγορία:Γαλλόφωνες ταινίες Κατηγορία:Ταινίες με μουσική σύνθεση Ένιο Μορικόνε Κατηγορία:Ταινίες γυρισμένες στη Μασσαλία Κατηγορία:Ταινίες γυρισμένες στο Παρίσι Κατηγορία:Ταινίες τοποθετημένες στη Μασσαλία
Αιγκλεπιέρ
Παραπομπές
Κατηγορία:Κοινότητες του Ζυρά
Λίμνη Κουέσνελ
Η Λίμνη Κουέσνελ (Quesnel) είναι μια λίμνη παγετώνων ή φιόρδ στην Βρετανική Κολομβία του Καναδά, και είναι πηγή του ποταμού Κουέσνελ. Με μέγιστο βάθος 500 μέτρα (αν και το πραγματικό μέγιστο βάθος είναι άγνωστο), είναι η βαθύτερη λίμνη στην Βρετανική Κολομβία, όχι όμως και στον Καναδά, όπως συχνά ισχυρίζονται. Αυτή η διάκριση ανήκει στην Μεγάλη Λίμνη των Σκλάβων. Επίσης ισχυρίζονται ότι είναι η μεγαλύτερη λίμνη φιόρδ στον κόσμο.
Εξωτερικοί σύνδεσμοι
Κατηγορία:Λίμνες του Καναδά Κατηγορία:Βρετανική Κολομβία
Τβερ
Το Τβερ (ρωσικά: Тверь, IPA: [tvʲerʲ]) είναι πόλη και διοικητικό κέντρο της περιφέρειας Τβερ, στη Ρωσία. Ο πληθυσμός της σύμφωνα με την απογραφή του 2010 είναι 403.606 κάτοικοι. Στην απογραφή του 2002 είχε 408.903 κατοίκους και στην απογραφή του 1989 είχε 450.941 κατοίκους. Είναι κτισμένη στη συμβολή του Βόλγα με τον Τβέρτσα. Βρίσκεται περίπου 180 χιλιόμετρα βορειοδυτικά της Μόσχας. Κατά το Μεσαίωνα υπήρξε έδρα ενός από των ισχυρότερων ρωσικών δουκάτων.
Ιστορικά στοιχεία
Η πόλη αναφέρεται ότι έχει ιδρυθεί επισήμως το 1135. Το όνομα είναι φινλανδικής προέλευσης. Αρχικά ήταν ένας σταθμός των εμπόρων του Νόβγκοροντ πέρασε το 1209 στην κατοχή του Μεγάλου Δούκα του Βλαντίμιρ. Ο Γιαροσλάβ Β΄ του Βλαντίμιρ απέσπασε το Τβερ από το δουκάτο και την έδωσε στον γιο του Αλεξάντρ Νιέφσκι, δημιουργώντας το πριγκιπάτο του Τβερ. Ο Νεφσκι με τη σειρά έδωσε το 1246 τη Τβερ στον αδελφό του Γιάροσλαβ, ο οποίος ορίστηκε πρίγκιπας της Τβερ, και αργότερα μέγας πρίγκιπας του Βλαντίμιρ, έχοντας εξουσία επί ολόκληρης της βορειοδυτικής Ρωσίας.
Η Τβερ ήταν λιγότερο εξαρτημένη από τη Χρυσή Ορδή και ο πληθυσμός της αυξήθηκε. Μέχρι το τέλος του 13ου αιώνα ανταγωνιζόταν τη Μόσχα. Ο Μιχαήλ του Τβερ πολέμησε τη Χρυσή Ορδή, αλλά εκτελέστηκε το 1318. Ο γιος του Ντμίτρι του Τβερ σύναψε συμμαχία με το ισχυρό Μεγάλο Δουκάτο της Λιθουανίας, αυξάνοντας και άλλο την ισχύ του Τβερ. Η πράξη αυτή προκάλεσε την αντίδραση του Μεγάλου Δουκάτου της Μόσχας, με τον δούκα του Ιβάν να καταφέρνει να λάβει εκείνος τον τίτλο του μεγάλου πρίγκιπα του Βλαντίμιρ. Το 1327 ξέσπασε εξέγερση στο Τβερ εναντίον της Χρυσής Ορδής, η οποία κατεστάλη βιαίως από τη Χρυσή Ορδή με τη βοήθεια της Μοσχοβίας και του Σούζνταλ. Ο Μιχαήλ Β΄ του Τβερ ήταν ο τελευταίος πρίγκιπας του Τβερ που ορίστηκε μέγας πρίγκιπας του Βλαντίμιρ. Το πριγκιπάτο του Τβερ τελικά ενσωματώθηκε στο Μεγάλο Δουκάτο της Μόσχας το 1485. thumb|250px|Παλάτι στο Τβερ Με την ίδρυση της Αγίας Πετρούπολης, το Τβερ άρχισε να ακμάζει ξανά, ως σταθμός ανάμεσα στην παλιά και στη νέα πρωτεύουσα. Το 1775 το Τβερ ορίστηκε έδρα του αντιβασιλείου του Τβερ, το οποίο το 1796 μετονομάστηκε σε κυβερνείο του Τβερ. Το 1763 η πόλη καταστράφηκε από πυρκαγιά και ξαναχτίστηκε σε νεοκλασικό ρυθμό.
Η πόλη ήταν γνωστή ως Καλίνιν (Кали́нин) από το 1931 μέχρι το 1990, προς τιμή του Μιχαήλ Καλίνιν που είχε γεννηθεί σε κοντινό χωριό. Η Βέρμαχτ κατέλαβε την πόλη τις 13 Οκτωβρίου 1941, αλλά οι Σοβιετικοί την ανακατέλαβαν στις 19 Δεκεμβρίου 1941. Ήταν η πρώτη μεγάλη ευρωπαϊκή πόλη που ανακτήθηκε από τις συμμαχικές δυνάμεις.
Οικονομία
Οι πιο σημαντικές βιομηχανίες της πόλεις περιλαμβάνουν έναν κατασκευαστή σιδηροδρομικού υλικού, την Тверской вагоностроительный завод/Tverskoy Vagonostroitelniy Zavod, η οποία ιδρύθηκε το 1898, καθώς και ένα εργοστάσιο εκσκαφέων και ένα εργοστάσιο υάλου. Επίσης στο Τβερ βρίσκεται η βάση Μιγκάλοβο, μία από τις μεγαλύτερες στρατιωτικές-αεροπορικές βάσεις της Ρωσίας. Στο παρελθόν λειτουργούσε στην πόλη άλλη μια αεροπορική βάση, το Κριούτσκοβο.
Εκπαίδευση
thumb|250px|Η Ακαδημία Αεροδιαστημικής Άμυνας στο Τβερ Το Τβερ είναι έδρα του κρατικού πανεπιστημίου του Τβερ, το οποίο θεωρείται το καλύτερο της περιοχής. Επίσης στο Τβερ βρίσκεται το κρατικό τεχνικό πανεπιστήμιο του Τβερ, κρατική ιατρική σχολή, αγροτική ακαδημία και πάνω από 20 κολέγια και λύκεια. Επίσης κάποια από τα πανεπιστήμια της Μόσχας διαθέτουν πανεπιστημιουπόλεις στο Τβερ, όπως το Κρατικό Πανεπιστήμιο Οικονομικών της Μόσχας.
Στο Τβερ βρίσκεται επίσης η Ακαδημία Ζούκοφ Αεροδιαστημικής Άμυνας.
Μεταφορές
Η πόλη συνδέθηκε σιδηροδρομικά με τη Μόσχα το 1850. Ο Οκτωβριανός Σιδηρόδρομος, ο οποίος ενώνει τη Μόσχα με την Αγία Πετρούπολη, διασχίζει την πόλη. Η νέα σιδηροδρομική γραμμή υψηλών ταχυτήτων ανάμεσα σε Μόσχα και Αγία Πετρούπολη θα διαθέτει σταθμό στο Τβερ, ο οποίος θα βρίσκεται αρκετά χιλιόμετρα νότια της πόλης. Ο αυτοκινητόδρομος Μ10, ο οποίος ενώνει τη Μόσχα με την Αγία Πετρούπολη διασχίζει επίσης την πόλη.
Η πόλη διαθέτει δύο αεροδρόμια, την αεροπορική βάση Μιγάλοβο και το αεροδρόμιο Ζμέγιεβο, όμως το εγγύτερο αεροδρόμιο με τακτικές εμπορικές πτήσεις είναι το Σερεμέτιεβο στη Μόσχα.
Οι δημόσιες μεταφορές στην πόλη περιλαμβάνουν γραμμές τραμ, τρόλεϊ και λεωφορείων.
Εξωτερικοί σύνδεσμοι
κατηγορία:Ευρωπαϊκές πόλεις της Ρωσίας
Αμπερζεμάν-λε-Τεζί
Το Αμπερζεμάν-λε-Τεζί (γαλλικά: Abergement-lès-Thésy, γαλλοπροβηγκιανά: Ôberdzôma) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ερρίκος Τομπάζης
Ο Ερρίκος Τομπάζης ήταν Έλληνας πολιτικός και επιχειρηματίας.
Βιογραφικά στοιχεία
Ήτνα γιος του Μανόλη Τομπάζη, κτηματία και γόνου της οικογένειας Τομπάζη. Παππούς του ήταν ο Ιάκωβος Τομπάζης. Διατηρούσε σημαντικές εκτάσεις και μεταλλευτικές επιχειρήσεις στην Εύβοια. Εξελέγη βουλευτής Εύβοιας στις εκλογές του 1912.
Αναφορές
Κατηγορία:Έλληνες επιχειρηματίες Κατηγορία:Βουλευτές Ευβοίας Κατηγορία:Οικογένεια Τομπάζη
Στατικός θόρυβος
Υπάρχουν πολλές πηγές ηλεκτρομαγνητικού θορύβου που προκαλούν τα χαρακτηριστικά πρότυπα εμφάνισης του στατικού θορύβου. Οι ατμοσφαιρικές πηγές θορύβου είναι οι πιο διαδεδομένες και περιλαμβάνουν ηλεκτρομαγνητικά σήματα που προκαλούνται από την κοσμική μικροκυματική ακτινοβολία υποβάθρου ή πιο τοπικό θόρυβο ραδιοκυμάτων από κοντινές ηλεκτρονικές συσκευές.
Η ίδια η συσκευή απεικόνισης αποτελεί επίσης πηγή θορύβου, εν μέρει λόγω του θερμικού θορύβου που παράγεται από τα εσωτερικά ηλεκτρονικά. Το μεγαλύτερο μέρος αυτού του θορύβου προέρχεται από το πρώτο τρανζίστορ στο οποίο συνδέεται η κεραία.
Οι τηλεθεατές του Ηνωμένου Βασιλείου συνήθιζαν να βλέπουν "χιόνι" σε μαύρο χρώμα μετά την υπογραφή, αντί για "σφάλματα" σε λευκό, ένα καθαρά τεχνικό τεχνούργημα που οφείλεται στους παλιούς βρετανικούς πομπούς 405 γραμμών που χρησιμοποιούσαν θετική και όχι αρνητική διαμόρφωση βίντεο που χρησιμοποιείται στον Καναδά, τις ΗΠΑ και (επί του παρόντος) και στο Ηνωμένο Βασίλειο. Δεδομένου ότι μια εντύπωση του "χιονιού" είναι τα μαύρα ζωύφια που τρεμοπαίζουν γρήγορα σε λευκό φόντο, το φαινόμενο συχνά αποκαλείται myrornas krig στα σουηδικά, myrekrig στα δανικά, hangyák háborúja στα ουγγρικά, Ameisenkrieg στα γερμανικά και semut bertengkar στα ινδονησιακά, τα οποία μεταφράζονται ως "πόλεμος των μυρμηγκιών". Είναι επίσης γνωστό ως ekran karıncalanması στα τουρκικά, που σημαίνει "μυρμήγκια στην οθόνη", hangyafoci στα ουγγρικά που σημαίνει "ποδόσφαιρο μυρμηγκιών", και στα ρουμανικά, purici, που μεταφράζεται σε
"ψύλλοι". Στα γαλλικά, ωστόσο, το φαινόμενο αυτό ονομάζεται κυρίως neige (χιόνι), όπως ακριβώς και στα ολλανδικά, όπου ονομάζεται sneeuw. Στην Πορτογαλία, ονομάζεται formigueiro, που σημαίνει είτε "μυρμηγκοφωλιά" είτε "σχηματισμός". Στην Αργεντινή αυτός ο θόρυβος βίντεο ονομάζεται lluvia (βροχή), ίσως σχετίζεται με τον ήχο που τον συνοδεύει. Ομοίως, αυτός ο θόρυβος ονομάζεται suna-arashi (αμμοθύελλα) στα ιαπωνικά, αναφερόμενος στο φυσικό φαινόμενο.
Οι περισσότερες σύγχρονες τηλεοράσεις αλλάζουν αυτόματα σε μια μπλε ή μαύρη οθόνη ή μεταβαίνουν σε κατάσταση αναμονής μετά από κάποιο χρονικό διάστημα, εάν υπάρχει στατικός θόρυβος.
Παραπομπές
Κατηγορία:Τηλεοπτική τεχνολογία Κατηγορία:Θόρυβος
Αφροδισιακό
Ένα αφροδισιακό είναι μια ουσία που αυξάνει τη σεξουαλική επιθυμία, τη σεξουαλική έλξη, τη σεξουαλική ευχαρίστηση ή τη σεξουαλική συμπεριφορά. Οι ουσίες ποικίλλουν από σειρά φυτών, μπαχαρικών και τροφίμων έως συνθετικών χημικών ουσιών. Επομένως, μπορούν να ταξινομηθούν με βάση τις χημικές τους ιδιότητες (δηλαδή, ουσίες που είναι φυσικές και τεχνητές). Τα φυσικά αφροδισιακά όπως το αλκοόλ ή η κοκαΐνη ταξινομούνται περαιτέρω σε φυτικές και μη φυτικές ουσίες. Τα τεχνητά αφροδισιακά όπως το έκσταση ή η μεθαμφεταμίνη ταξινομούνται ως εκείνα που παρασκευάζονται για να μιμούνται μια φυσική ουσία. Τα αφροδισιακά μπορούν επίσης να ταξινομηθούν ανάλογα με το είδος των επιπτώσεών τους (δηλαδή, ψυχολογικές ή φυσιολογικές). Τα αφροδισιακά που περιέχουν παραισθησιογόνες ιδιότητες όπως η μπουφοτενίνη έχουν ψυχολογικές επιπτώσεις σε ένα άτομο που μπορεί να αυξήσουν τη σεξουαλική επιθυμία και τη σεξουαλική ευχαρίστηση. Τα αφροδισιακά που περιέχουν ιδιότητες χαλάρωσης των λείων μυών όπως η υοχιμβίνη έχουν φυσιολογικές επιδράσεις σε ένα άτομο που μπορεί να επηρεάσουν τα επίπεδα ορμονών και να αυξήσουν τη ροή του αίματος.
Ουσίες που επηρεάζουν μόνο τη συμπεριφορά ενός ατόμου είναι επιρρεπείς στο φαινόμενο εικονικού φαρμάκου. Είναι συνηθισμένο να αναφέρεται το φαινόμενο του εικονικού φαρμάκου στη συζήτηση για το γιατί τα αφροδισιακά δρουν. Εκείνοι που υποστηρίζουν το φαινόμενο του εικονικού φαρμάκου λένε ότι τα άτομα θέλουν να πιστεύουν στην αποτελεσματικότητα της ουσίας. Άλλες ουσίες που εμποδίζουν τις περιοχές που στοχεύουν να ενισχύσουν τα αφροδισιακά ταξινομούνται ως αναφροδισιακά.
Τόσο οι άνδρες όσο και οι γυναίκες μπορούν να επωφεληθούν από τη χρήση αφροδισιακών, αλλά επικεντρώνονται περισσότερο στους άνδρες καθώς οι ιδιότητές τους τείνουν να αυξάνουν τα επίπεδα τεστοστερόνης και όχι τα επίπεδα οιστρογόνων. Αυτό οφείλεται εν μέρει στο ιστορικό πλαίσιο των αφροδισιακών, το οποίο επικεντρωνόταν αποκλειστικά στα αρσενικά. Μόνο πρόσφατα δόθηκε προσοχή στην κατανόηση του τρόπου με τον οποίο τα αφροδισιακά μπορούν να βοηθήσουν τη γυναικεία σεξουαλική λειτουργία. Επιπλέον, η πολιτισμική επιρροή στην κατάλληλη σεξουαλική συμπεριφορά από άνδρες και γυναίκες παίζει επίσης ρόλο στο ερευνητικό χάσμα.
Ιστορία
Το όνομα προέρχεται από το αρχαιοελληνικό ἀφροδισιακόν από το αφροδίσιος, δηλαδή «ανήκει στην Αφροδίτη», την ελληνική θεά του έρωτα. Σε όλη την ανθρώπινη ιστορία, τρόφιμα, ποτά και συμπεριφορές είχαν τη φήμη ότι έκαναν το σεξ πιο εφικτό και/ή ευχάριστο. Ωστόσο, από ιστορική και επιστημονική άποψη, τα υποτιθέμενα αποτελέσματα μπορεί να οφείλονται κυρίως στην απλή πεποίθηση των χρηστών τους ότι θα ήταν αποτελεσματικά (φαινόμενο εικονικού φαρμάκου). Ομοίως, πολλά φάρμακα αναφέρεται ότι επηρεάζουν τη λίμπιντο με ασυνεπείς ή ιδιοπαθείς τρόπους: ενισχύοντας ή μειώνοντας τη συνολική σεξουαλική επιθυμία ανάλογα με την κατάσταση του υποκειμένου. Για παράδειγμα, η βουπροπιόνη είναι γνωστή ως ένα αντικαταθλιπτικό που μπορεί να εξουδετερώσει άλλα συνταγογραφούμενα αντικαταθλιπτικά που έχουν αποτελέσματα μείωσης της λίμπιντο. Ωστόσο, επειδή η βουπροπιόνη αυξάνει τη λίμπιντο μόνο στην ειδική περίπτωση που έχει ήδη μειωθεί από σχετικά φάρμακα, δεν ταξινομείται γενικά ως αφροδισιακό.
Οι αρχαίοι πολιτισμοί όπως ο κινεζικός, ο ινδικός, ο αιγυπτιακός, ο ρωμαϊκός και ο ελληνικός πολιτισμός πίστευαν ότι ορισμένες ουσίες θα μπορούσαν να παρέχουν το κλειδί για τη βελτίωση της σεξουαλικής επιθυμίας, της σεξουαλικής ευχαρίστησης ή/και της σεξουαλικής συμπεριφοράς. Αυτό ήταν σημαντικό γιατί κάποιοι άνδρες υπέφεραν από στυτική δυσλειτουργία και δεν μπορούσαν να αναπαραχθούν. Οι άντρες που δεν μπορούσαν να γονιμοποιήσουν τις συζύγους τους και να έχουν μεγάλες οικογένειες θεωρούνταν αποτυχημένοι, ενώ εκείνοι που μπορούσαν ήταν σεβαστοί. Ως εκ τούτου, χρειαζόταν ένα διεγερτικό. Άλλοι που δεν υπέφεραν από αυτό ήθελαν επίσης ενισχυτές απόδοσης. Ανεξάρτητα από τη χρήση τους, αυτές οι ουσίες κέρδισαν δημοτικότητα και άρχισαν να τεκμηριώνονται με πληροφορίες που μεταδίδονται από γενιά σε γενιά. Οι ινδουιστικοί πολιτισμοί έγραψαν ποιήματα που χρονολογούνται από το 2000 έως το 1000 π.Χ. και μιλούσαν για βελτιωτικά απόδοσης, συστατικά και συμβουλές χρήσης. Οι κινεζικοί πολιτισμοί έγραψαν κείμενο που χρονολογείται από το 2697 έως το 2595 π.Χ. Οι ρωμαϊκοί και οι κινεζικοί πολιτισμοί τεκμηρίωσαν την πίστη τους στις αφροδισιακές ιδιότητες στα γεννητικά όργανα των ζώων, ενώ οι Αιγύπτιοι έγραψαν συμβουλές για τη θεραπεία της στυτικής δυσλειτουργίας. Στη μετακλασική Δυτική Αφρική, ένας τόμος με τίτλο Συμβουλεύοντας τους άνδρες για τη σεξουαλική δέσμευση με τις γυναίκες τους από τα χειρόγραφα του Τιμπουκτού λειτούργησε ως οδηγός για τα αφροδασιακά και τα φάρμακα για τη στειρότητα. Προσέφερε συμβουλές στους άνδρες για να «κερδίσουν πίσω» τις γυναίκες τους. Σύμφωνα με τον Χάμερ, «Σε μια εποχή που η σεξουαλικότητα των γυναικών ήταν ελάχιστα αναγνωρισμένη στη Δύση, το χειρόγραφο πρόσφερε συμβουλές για τη μεγιστοποίηση της σεξουαλικής απόλαυσης και στις δύο πλευρές».
Άμβρα
μικρογραφία|Άμβρα Η άμβρα ή άμπαρο σχηματίζεται στο έντερο των φαλαινών φυσητήρων. Χρησιμοποιείται συνήθως στους αραβικούς πολιτισμούς ως ανακουφιστικό φάρμακο για πονοκεφάλους ή ως ενισχυτικό απόδοσης. Η χημική δομή της άμβρας έχει δείξει ότι αυξάνει τα επίπεδα τεστοστερόνης ενεργοποιώντας τη σεξουαλική επιθυμία και τη σεξουαλική συμπεριφορά μόνο σε μελέτες σε ζώα. Απαιτείται περαιτέρω έρευνα τις επιπτώσεις στον άνθρωπο.
Μπουφοτενίνη
Η βουφοτενίνη βρίσκεται στο δέρμα και στους αδένες των φρύνων Bufo. Χρησιμοποιείται συνήθως σε πολιτισμούς της Δυτικής Ινδίας και της Κίνας. Οι πολιτισμοί της Δυτικής Ινδίας το χρησιμοποιούν ως αφροδισιακό που ονομάζεται «Πέτρα αγάπης». Οι κινεζικοί πολιτισμοί χρησιμοποιούν τη βουφοτενίνη ως φάρμακο για την καρδιά που ονομάζεται Chan su. Έρευνες δείχνουν ότι μπορεί να έχει αρνητική επίδραση στον καρδιακό ρυθμό.
Γιν γιαν χούο
Το γιν γιαν χούο (Epimedii herba) χρησιμοποιείται στην κινεζική λαϊκή ιατρική. Θεωρήθηκε χρήσιμο για τη θεραπεία ιατρικών παθήσεων και τη βελτίωση της σεξουαλικής επιθυμίας, της σεξουαλικής ευχαρίστησης ή/και της σεξουαλικής συμπεριφοράς. Το γιν γιαν χούο περιέχει ικαριίνη, έναν γλυκοζίτη φλαβανόλης.
Αλκοόλ
δεξιά|μικρογραφία| Μόριο Αλκοόλ Το αλκοόλ έχει συσχετιστεί ως αφροδισιακό λόγω της δράσης του ως κατασταλτικό του κεντρικού νευρικού συστήματος. Τα κατασταλτικά μπορούν να αυξήσουν τη σεξουαλική επιθυμία και τη σεξουαλική συμπεριφορά μέσω της άρσης αναστολών. Το αλκοόλ επηρεάζει τους ανθρώπους τόσο φυσιολογικά όσο και ψυχολογικά, και ως εκ τούτου είναι δύσκολο να προσδιοριστεί ακριβώς πώς οι άνθρωποι βιώνουν τις αφροδισιακές του επιδράσεις (δηλαδή, τις αφροδισιακές ιδιότητες ή το αποτέλεσμα της προσδοκίας). Το αλκοόλ που λαμβάνεται σε μέτριες ποσότητες μπορεί να προκαλέσει θετική αύξηση στη σεξουαλική επιθυμία, ενώ μεγαλύτερες ποσότητες συνδέονται με δυσκολίες στην επίτευξη σεξουαλικής ευχαρίστησης. Η χρόνια κατανάλωση αλκοόλ σχετίζεται με τη σεξουαλική δυσλειτουργία.
Μαριχουάνα
Οι αναφορές της δράσης της μαριχουάνας είναι ανάμεικτες, με τους μισούς χρήστες να ισχυρίζονται αύξηση στη σεξουαλική επιθυμία και τη σεξουαλική ευχαρίστηση, ενώ οι άλλοι μισοί δεν αναφέρουν καμία επίδραση. Κατανάλωση, ατομική ευαισθησία και πιθανώς στέλεχος μαριχουάνας είναι γνωστοί παράγοντες που επηρεάζουν τα αποτελέσματα.
Φαγητό
μικρογραφία| Τζίνσενγκ Πολλοί πολιτισμοί έχουν στραφεί στο φαγητό ως πηγή αυξανόμενης σεξουαλικής επιθυμίας. Ωστόσο, λείπει σημαντική έρευνα στη μελέτη των αφροδισιακών ιδιοτήτων στα τρόφιμα. Οι περισσότεροι ισχυρισμοί μπορούν να συνδεθούν με το φαινόμενο εικονικού φαρμάκου που προαναφέρθηκε. Οι λανθασμένες αντιλήψεις περιστρέφονται γύρω από την οπτική εμφάνιση αυτών των τροφίμων σε σχέση με τα ανδρικά και γυναικεία γεννητικά όργανα (δηλαδή, καρότα, μπανάνες, στρείδια και τα παρόμοια). Άλλες πεποιθήσεις προκύπτουν από τη σκέψη της κατανάλωσης των γεννητικών οργάνων των ζώων και της απορρόφησης των ιδιοτήτων τους. Η ιστορία της Αφροδίτης, που γεννήθηκε από τη θάλασσα, είναι ένας άλλος λόγος για τον οποίο τα άτομα πιστεύουν ότι τα θαλασσινά είναι μια άλλη πηγή αφροδισιακών. Τα τρόφιμα που περιέχουν πτητικά έλαια έχουν κερδίσει ελάχιστη αναγνώριση ως προς την ικανότητά τους να βελτιώνουν τη σεξουαλική επιθυμία, τη σεξουαλική ευχαρίστηση ή/και τη σεξουαλική συμπεριφορά επειδή είναι ερεθιστικά όταν απελευθερώνονται μέσω του ουροποιητικού συστήματος. Η σοκολάτα έχει αναφερθεί ότι αυξάνει την σεξουαλική επιθυμία σε γυναίκες που την καταναλώνουν σε σχέση με αυτές που δεν την καταναλώνουν. Το γαρίφαλο και το φασκόμηλο έχει αναφερθεί ότι επιδεικνύουν αφροδισιακές ιδιότητες, αλλά τα αποτελέσματά τους είναι δεν έχει ακόμη διευκρινιστεί.
Συνθετικά
δεξιά|μικρογραφία| Μόριο [[MDMA, η ένωση που βρίσκεται στο "Ecstacy"]] Οι δημοφιλείς ουσίες για πάρτι έχουν αναφερθεί από χρήστες ότι αποτελούνται από αφροδισιακές ιδιότητες λόγω των ενισχυτικών τους επιδράσεων στη σεξουαλική ευχαρίστηση. Οι χρήστες έκστασι έχουν αναφέρει αύξηση της σεξουαλικής επιθυμίας και της σεξουαλικής ευχαρίστησης. Ωστόσο, έχουν αναφερθεί καθυστερήσεις στον οργασμό και στα δύο φύλα και στυτικές δυσκολίες στους άνδρες.
Φαιναιθυλαμίνες
Η αμφεταμίνη και η μεθαμφεταμίνη είναι παράγωγα φαιναιθυλαμίνης που είναι γνωστό ότι αυξάνουν τη λίμπιντο και προκαλούν συχνές ή παρατεταμένες στύσεις ως πιθανές παρενέργειες, ιδιαίτερα σε υψηλές υπερθεραπευτικές δόσεις όπου μπορεί να εμφανιστεί σεξουαλική υπερδιέγερση και υπερσεξουαλικότητα. Ωστόσο, σε ορισμένα άτομα που χρησιμοποιούν αυτά τα φάρμακα, η λίμπιντο μειώνεται.
Κίνδυνοι
Είναι δύσκολο να αποκτηθούν στέρεες αποδείξεις, καθώς αυτές οι ουσίες προέρχονται από πολλά διαφορετικά περιβάλλοντα διαπολιτισμικά και επομένως επηρεάζουν τα αποτελέσματα λόγω των διαφοροποιήσεων στην ανάπτυξη και την εξαγωγή τους. Το ίδιο ισχύει και για τις τεχνητές ουσίες, καθώς οι διακυμάνσεις στην κατανάλωση και η ατομική ευαισθησία μπορεί να επηρεάσουν τα αποτελέσματα. Η λαϊκή ιατρική και οι αυτοσυνταγογραφούμενες μέθοδοι μπορεί να είναι δυνητικά επιβλαβείς καθώς οι παρενέργειες δεν είναι πλήρως γνωστές και ως εκ τούτου δεν ενημερώνονται για τους ανθρώπους που αναζητούν αυτό το θέμα στο διαδίκτυο.
Παραπομπές
Κατηγορία:Σεξουαλική διέγερση Κατηγορία:Φάρμακα
Αμπερζεμάν-λε-Πετί
Το Αμπερζεμάν-λε-Πετί (γαλλικά: Abergement-le-Petit) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Αραθένα
Η Αραθένα (ισπανικά: Aracena) είναι δήμος και κωμόπολη που βρίσκεται στην επαρχία της Ουέλβα στην Ανδαλουσία. Ο πρώτος σημαντικός οικιστικός της πυρήνας ιδρύθηκε κατά την πρώτη χιλιετία π.Χ. με αφορμή την παρουσία μετάλλων στην ευρύτερη περιοχή του ποταμού Τίντο. Η κατάκτηση από την Καστίλης στα μέσα του 13ου αιώνα μετέτρεψε το εκεί χωριό σε συνοριακό φυλάκιο μεταξύ της Καστίλης και της Πορτογαλίας. Σημαντικό τουριστικό αξιοθέατο είναι το κοντινό Σπήλαιο των Θαυμάτων (Gruta de las Maravillas).
Παραπομπές
Κατηγορία:Δήμοι της επαρχίας της Ουέλβα
Πρωτάθλημα καλαθοσφαίρισης Α2 εθνικής κατηγορίας ανδρών 1993-1994
Το πρωτάθλημα της Α2΄ Εθνικής κατηγορίας μπάσκετ ανδρών της σεζόν 1993-94 διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο νεοφώτιστος Α.Ο. Αμπελοκήπων, ο οποίος σε πέντε σεζόν πέτυχε πέντε συνεχείς ανόδους και από την Β΄ ΕΣΚΑ που έπαιζε το 1990, το 1994 ανέβηκε στην Α1΄ μαζί με τον δευτεραθλητή Α.Ο. Σπόρτιγκ.
Βαθμολογία
1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.
Πηγές
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρων 1993 1994 Πρωταθλημα Ελλαδος Α2 Ανδρων 1993 1994
Αμπερζεμάν-λε-Γκραν
Το Αμπερζεμάν-λε-Γκραν (γαλλικά: Abergement-le-Grand) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Αμπερζεμάν-λα-Ρονς
Το Αμπερζεμάν-λα-Ρονς (γαλλικά: Abergement-la-Ronce) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Πάλμα δελ Κοντάδο
Η Πάλμα δελ Κοντάδο (ισπανικά: La Palma del Condado) είναι δήμος και πόλη που βρίσκεται στην επαρχία της Ουέλβα στην Ανδαλουσία. Χαρακτηρίζεται από μια μεγάλη οινοπαραγωγική παράδοση.
Παραπομπές
Κατηγορία:Δήμοι της επαρχίας της Ουέλβα
Τριετές Σχέδιο (Πολωνία)
μικρογραφία| Εγκαίνια του [[Αυτοκινητόδρομος Α-Δ Βαρσοβίας|Αυτοκινητόδρομου Α-Δ Βαρσοβίας, 22 Ιουλίου 1949.]] Το Σχέδιο Αναδόμησης της Οικονομίας (πολωνικά: Plan Odbudowy Gospodarki), κοινώς γνωστό ως Τριετές Σχέδιο (πολωνικά: plan trzyletni) ήταν ένα συγκεντρωτικό σχέδιο που δημιουργήθηκε από την πολωνική κομμουνιστική κυβέρνηση για την ανοικοδόμηση της Πολωνίας μετά την καταστροφή του Β΄ Παγκοσμίου Πολέμου. Το σχέδιο πραγματοποιήθηκε μεταξύ 1947 και 1949. Ήταν επιτυχημένο στον πρωταρχικό του στόχο να ανοικοδομήσει σε μεγάλο βαθμό την Πολωνία από την καταστροφή του πολέμου, καθώς και στην αύξηση της παραγωγής της πολωνικής βιομηχανίας και γεωργίας.
Ανάπτυξη και στόχοι
Η Πολωνία υπέστη μεγάλες απώλειες κατά τη διάρκεια του Β΄ Παγκοσμίου Πολέμου. Εκτός από τις σημαντικές απώλειες πληθυσμού, υπέστη καταστροφικές ζημιές στην υποδομή της κατά τη διάρκεια του πολέμου, όπου οι απώλειες σε εθνικούς πόρους και υποδομές ανήλθαν σε πάνω από το 30% του προπολεμικού δυναμικού. Η ανοικοδόμηση της οικονομίας έγινε επίσης πιο δύσκολη από τις μεγάλες εδαφικές αλλαγές της Πολωνίας μετά το Β΄ Παγκόσμιο Πόλεμο.
Το Τριετές Σχέδιο αναπτύχθηκε και παρακολουθήθηκε από το Κεντρικό Γραφείο Προγραμματισμού (ΚΓΠ, Centralny Urząd Planowania), ένα σώμα της κυβέρνησης που ήταν επιφορτισμένο με τη δημιουργία οικονομικής πολιτικής, και τα πρώτα χρόνια κυριαρχούταν από το πιο φιλελεύθερο Πολωνικό Σοσιαλιστικό Κόμμα (ΠΣΚ). Μεταξύ των οικονομολόγων που συμμετείχαν στην ανάπτυξή του ήταν ο τότε διευθυντής του ΚΓΠ, Τσέσουαφ Μπομπρόφσκι. Ο κεντρικός προγραμματισμός του ΚΓΠ για ολόκληρη την πολωνική οικονομία είχε προηγουμένως χωριστεί σε ξεχωριστούς φορείς που εργάζονταν για το σχεδιασμό ξεχωριστών παραρτημάτων.
Το σχέδιο, που επηρεάστηκε σημαντικά από το ΠΣΚ, σχεδιάστηκε για να δημιουργήσει μια ισορροπία μεταξύ του ιδιωτικού τομέα, του δημόσιου τομέα και των συνεταιρισμών. Αντί για ιδεολογία, που συνήθως τονίζεται από μεταγενέστερα κομμουνιστικά σχέδια, επικεντρώθηκε στα ρεαλιστικά προβλήματα και τους τρόπους αντιμετώπισής τους.
Το σχέδιο, όπως περιγράφεται από τους παραπάνω φορείς, σχεδιάστηκε για να αναπτύξει τομείς της βιομηχανίας και των υπηρεσιών, του εξωτερικού εμπορίου και να εξασφαλίσει την προμήθεια βασικών καταναλωτικών ειδών. Το σχέδιο καθόρισε το μέγεθος της βιομηχανικής και γεωργικής παραγωγής που θα επιτευχθεί τα επόμενα χρόνια. Το 1949, τόσο η βιομηχανική όσο και η γεωργική παραγωγή ήταν πάνω από τα προπολεμικά επίπεδα. Η βιομηχανική παραγωγή ήταν επίσης υψηλότερη από τη γεωργική παραγωγή. Το σχέδιο δεν περιελάμβανε τη δημιουργία νέων βιομηχανικών κέντρων, αλλά μόνο την ανοικοδόμηση των παλαιών (εκτός εάν είχαν καταστραφεί πάνω από 50%).
Αποτελέσματα και αξιολόγηση
Λόγω της αφοσίωσης ουσιαστικών πόρων στη βιομηχανική ανοικοδόμηση και της επιτυχούς υιοθέτησης του κινήματος του Σταχανοβισμού (η κομμουνιστική προπαγάνδα εκείνης της εποχής δημιούργησε έναν νέο «ήρωα της εργατικής τάξης», τον Βιτσέντι Πστρόφσκι), όπου οι εργαζόμενοι ενθαρρύνθηκαν να εργαστούν πάνω από το όριό τους, η αναμενόμενη αύξηση της βιομηχανικής παραγωγής επιτεύχθηκε νωρίτερα. Ωστόσο, η γεωργική παραγωγή δεν αυξήθηκε όσο προβλεπόταν, εν μέρει λόγω κακών καιρικών συνθηκών το 1947, εν μέρει λόγω αναποτελεσματικότητας που συνεπάγεται η συλλογική γεωργία και, τέλος, εν μέρει λόγω των παρενεργειών της μάχης για το εμπόριο, τα οποία έπληξαν παραδοσιακές αλυσίδες εφοδιασμού. Το 1948, η βιομηχανική παραγωγή ήταν 30% υψηλότερη σε σύγκριση με το 1939, αλλά η γεωργική παραγωγή ήταν 30% χαμηλότερη (σε σύγκριση με την περίοδο 1934-38).
Η μάχη για το εμπόριο, που προωθήθηκε από τους σταλινικούς σκληροπυρηνικούς, όπως ο Χιλάρι Μιντς, πρότεινε να εξαλειφθούν τόσο ο συνεταιριστικός όσο και ο ιδιωτικός τομέας και ο δημόσιος τομέας να κυριαρχήσει, παραδοχές αντίθετες με τα θεμέλια του τριετούς σχεδίου που ανέφερε ότι και οι τρεις τομείς είναι ίσοι. Η μάχη για το εμπόριο είχε επίσης ως αποτέλεσμα τη μείωση του τομέα χειροτεχνίας.
Ήδη το 1949 το βάρος μεταφέρθηκε από καταναλωτικά αγαθά σε παραγωγικά αγαθά και η ανάπτυξη της ελαφριάς βιομηχανίας επιβραδύνθηκε. Το επόμενο σχέδιο στην πολωνική κομμουνιστική οικονομία ήταν το Εξαετές Σχέδιο (1950-1956), το οποίο εκτιμήθηκε πολύ περισσότερο από τους σύγχρονους ιστορικούς και οικονομολόγους, καθώς το 1950 το ΚΓΠ και η πολωνική κυβέρνηση κυριαρχούνταν από σταλινικούς σκληροπυρηνικούς, και οι οικονομολόγοι του ΠΣΚ υπεύθυνοι για τη δημιουργία του Τριετούς Σχεδίου δεν επηρέαζαν πλέον την κυβερνητική πολιτική. Το Εξαετές Σχέδιο, που σχεδιάστηκε για να ευθυγραμμίσει την οικονομία της Πολωνίας με τη οικονομία της Σοβιετικής Ένωσης, επικεντρώθηκε στη βαριά βιομηχανία, με έργα όπως η Νόβα Χούτα.
Η ανοικοδόμηση της πολωνικής οικονομίας επιβραδύνθηκε επίσης το 1947, καθώς η σοβιετική επιρροή προκάλεσε την πολωνική κυβέρνηση να απορρίψει το αμερικανικό χρηματοδοτούμενο Σχέδιο Μάρσαλ, το οποίο είχε σχεδιαστεί για να βοηθήσει τις ευρωπαϊκές οικονομίες στην ανοικοδόμηση τους μετά τον πόλεμο.
Με την ταυτόχρονη ανοικοδόμηση των πόλεων, σημειώθηκε σημαντική μετανάστευση από αγροτικές περιοχές σε αστικά κέντρα, αυξάνοντας την αστικοποίηση. Η Βαρσοβία και άλλες κατεστραμμένες πόλεις καθαρίστηκαν από ερείπια και ξαναχτίστηκαν με μεγάλη ταχύτητα κατά τη διάρκεια αυτών των ετών. Το 1939, το 60% των Πολωνών εργάστηκε στη γεωργία και το 13% στη βιομηχανία. Το 1949, τα στοιχεία ήταν 47% και 21%, αντίστοιχα.
Το Τριετές Σχέδιο θεωρείται ευρέως επιτυχημένο και το μόνο αποτελεσματικό οικονομικό σχέδιο στην ιστορία της Λαϊκής Δημοκρατίας της Πολωνίας. Πέτυχε στον πρωταρχικό του στόχο: κυρίως την ανοικοδόμηση της Πολωνίας από την καταστροφή του πολέμου, καθώς και στην αύξηση της παραγωγής της πολωνικής βιομηχανίας και γεωργίας.
Περαιτέρω ανάγνωση
Κατηγορία:Οικονομική ιστορία της Πολωνίας Κατηγορία:Οικονομικός σχεδιασμός Κατηγορία:Λαϊκή Δημοκρατία της Πολωνίας
Πρωτάθλημα Χόκεϊ επί πάγου Λετονίας
Το Πρωτάθλημα χόκεϊ επί πάγου Λετονίας ή Samsung premjerlīga (Λετονικά: Latvijas hokeja līga) αποτελεί την κορυφαία διοργάνωση στη Λετονία και διοργανώνεται από την Λετονική Ομοσπονδία Χόκεϊ επί Πάγου (Latvijas Hokeja Federācija). Είναι επίσης γνωστό στη Λετονική ως Latvijas atklātais čempionāts hokejā (Λετονικό Ανοιχτό Πρωτάθλημα Χόκεϊ). Το πρωτάθλημα διεξήχθη κατά τις περιόδους ανεξαρτησίας της χώρας, αρχικά κατά τη διάρκεια του μεσοπολέμου και στη συνέχεια μετά το 1991 οπότε η χώρα ανεξαρτητοποιήθηκε ξάνα. Αρκικά ξεκίνησε τη σεζόν 1931-1932 μέχρι τη σεζόν 1943-44 και επανήλθε τη σεζόν 1991-92.
Πρωταθλήματα
Παρακάτω αναφέρονται τα συνολικά Πρωταθλήματα (1932-τώρα) ανά σαιζόν.
Εξωτερικοί Σύνδεσμοι
Λετονία Κατηγορία:Αθλητισμός στη Λετονία
Ωζιζέ
Το Ωζιζέ (γαλλικά: Augisey) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ο γάμος της Παρθένου
Ο γάμος της Παρθένου είναι τοιχογραφία του Τζόττο, που χρονολογείται μεταξύ του 1303-1305 και βρίσκεται στο παρεκκλήσι Σκροβένι στην Πάντοβα. Αποτελεί μέρος μιας σειράς από τοιχογραφιές αφιερωμένες στην ζωή της Παναγίας, που βρίσκονται στον αριστερό τοίχο κοιτάζοντας την Αγία Τράπεζα.
Περιγραφή
Ο Τζοττο τοποθετει την κύρια σκηνή μέσα στην εκκλησία, που την έχει ζωγραφίσει κατά το ήμισυ. Αυτός είναι ένα τρόπος που χρησιμοποιεί συχνά σε πολλά έργα όταν θέλει να ζωγραφίσει εσωτερικούς χώρους. Ζωγραφίζει το οίκημα κατά το ήμισυ δίνοντας την δυνατότητα στον θεατή να δει τι συμβαίνει στο εσωτερικό του χώρου. Παρά το γεγονός ότι κάποιες φιγούρες βρίσκονται στον εξωτερικό χώρο, με φόντο τον ουρανό, παραταύτα είναι κατανοητό ότι η σκηνή λαμβάνει χώρα στο εσωτερικό του ναού, σύμφωνα με την μεσαιωνική παράδοση.
Σύμφωνα με την παράδοση, οι νέοι που ήθελαν να παντρευτούν την Παναγία, άφησαν στο ναό ο καθένας μία βέργα αφού πρώτα την είχαν σημαδέψει για να ξέρουν ποια ανήκει στον καθένα. Όποιου η βέργα το πρωί θα ήταν ανθισμένη, εκείνος θα νυμφευόταν την Παρθένο Μαρία. Ο Ιωσήφ κέρδισε, εφόσον η βέργα που είχε αφήσει, το πρωί άνθησε. Το έργο απεικονίζει την στιγμή που ο Ιωσήφ φοράει το δαχτυλίδι στην Μαρία. Η μορφή πίσω από τον Ιωσήφ που φοράει πράσινα είναι ο υπηρέτης του ναού. Ο Τζότο χρησιμοποιεί συχνά τέτοιες μορφές-γέφυρες για να ισορροπεί τις δυο σκηνές (μέσα και έξω από το ναό). Η Μαρία είναι λεπτή, όπως οι γυναικείες μορφές των γοτθικών έργων. Φοράει ένα φαρδύ φόρεμα σύμφωνα με την μόδα της εποχής. Παρ’ όλα αυτά κάποιοι μελετητές θεωρούν ότι είναι φαρδύ λόγω της εγκυμοσύνης της Παναγίας. Πίσω από την Μαρία είναι μια ομάδα τριών γυναικών, που πιθανόν η μια να είναι έγκυος γιατί αγγίζει την κοιλιά της. Πίσω από τον Ιωσήφ είναι ένας άνθρωπος που έχει ανοιχτό στόμα και σηκώνει το ένα χέρι. Ίσως πρόκειται για μάρτυρα ο οποίος μιλάει. Ενώ πιο πίσω είναι νέοι που πιθανόν δεν είχαν επιλεγεί από τον Θεό.
Πηγές
Κατηγορία:Έργα ζωγραφικής του Τζιότο ντι Μποντόνε Κατηγορία:Τοιχογραφίες Κατηγορία:Ιταλικοί πίνακες
Πρωτάθλημα καλαθοσφαίρισης Α2 εθνικής κατηγορίας ανδρών 1994-1995
Το πρωτάθλημα της Α2΄ Εθνικής κατηγορίας μπάσκετ ανδρών της σεζόν 1994-95 διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο Α.Σ. Παπάγου, ο οποίος ανέβηκε στην Α1΄ μαζί με τον δευτεραθλητή Ο.Α.Α. Ηρακλείου.
Βαθμολογία
1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.
Πηγές
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρων 1994 1995 Πρωταθλημα Ελλαδος Α2 Ανδρων 1994 1995
Ωζεράν
Το Ωζεράν (γαλλικά: Augerans) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Σαξκόρνο
μικρογραφία μικρογραφία|Britannica Saxhorn Harmonic Scale Το σαξκόρνο, ένα μουσικό όργανο με κωνικό σωλήνα και μεγάλη καμπάνα, επινοήθηκε από το Βέλγο οργανοποιό Adolphe Sax γύρω στα 1940. Σε αντίθεση με άλλα χάλκινα πνευστά, έχει επιστόμιο σε σχήμα χωνιού και όχι κούπας. Μια ακόμη βελτίωση που έκανε ο Sax σε σχέση με τα όργανα της εποχής ήταν η προσθήκη πιο λειτουργικών κλειδιών και βαλβίδων. Η οικογένεια του σαξκόρνου αποτελούνταν αρχικά από επτά είδη, ενώ αργότερα επεκτάθηκε συμπεριλαμβάνοντας και άλλα μοντέλα, τα περισσότερα από τα οποία ήταν σχεδιασμένα με την καμπάνα στη δεξιά μεριά του επιστομίου και στραμμένη προς τα πάνω. Την εποχή που επινόησε το σαξκόρνο ο Adolphe Sax είχε τύχη να ζει στο Παρίσι, όπου το τεράστιο κύρος του επιτάχυνε την υιοθέτηση του νέου αυτού οργάνου από τις γαλλικές στρατιωτικές μπάντες. Οι αλλαγές τις οποίες υπέστη το σαξκόρνο από την εποχή του Sax μέχρι σήμερα το έχουν καταστήσει σχεδόν πανομοιότυπο με το γερμανικό φλικόρνο και τη σάλπιγγα.
Ωντελάνζ
Το Ωντελάνζ (γαλλικά: Audelange) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ωζά
Το Ωζά (γαλλικά: Augea) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Σύγχρονο Ελληνικό Θέατρο
Το Σύγχρονο Ελληνικό Θέατρο αναφέρεται στην θεατρική παραγωγή και στα θεατρικά έργα που γράφτηκαν στην νεότερη ελληνική γλώσσα, από τους μεταβυζαντινούς χρόνους έως την σύγχρονη εποχή.
Ενετοκρατούμενη Κρήτη
Η Αναγέννηση, που οδήγησε στο σύγχρονο ελληνικό θέατρο, έλαβε χώρα στην Ενετοκρατούμενη Κρήτη. Σημαντικοί δραματουργοί περιλαμβάνουν τον Γεώργιο Χορτάτση, τον Βιτσέντζο Κορνάρο και άλλους Κρητικούς συγγραφείς. Ο Ερωτόκριτος είναι αναμφίβολα το αριστούργημα αυτής της πρώιμης περιόδου της σύγχρονης ελληνικής λογοτεχνίας και εκπροσωπεί μια από τις υψηλότερες κατακτήσεις της. Αποτελεί ένα ρομαντικό έργο σε στίχο που γράφτηκε περίπου το 1600 από τον Βιτσέντζο Κορνάρο (1553-1613). Ο άλλος σημαντικός εκπρόσωπος της Κρητικής λογοτεχνίας και θεάτρου ήταν ο Γεώργιος Χορτάτσης και το γνωστότερο έργο του ήταν η Ερωφίλη, έργο που χαρακτηρίστηκε από τον Κωστή Παλαμά ως το πρώτο έργο του σύγχρονου ελληνικού θεάτρου. Άλλα σημαντικά θεατρικά έργα είναι Η Θυσία του Αβραάμ του Κορνάρου, η Πανωραία και ο Κατσούρμπος του Χορτάτση, ο Φορτουνάτος του Μάρκο Αντόνιο Φόσκολο, ο Βασιλιάς Ροδολίνος του Ανδρέα Τροΐλου, ο Στάθης (κωμωδία) και η Βοσκοπούλα που είναι έργα αγνώστων συγγραφέων. Κατά την διάρκεια αυτής της περιόδου, υπήρξε μια λογοτεχνική παραγωγή σε διαφορετικά θεατρικά είδη όπως οι τραγωδίες, οι κωμωδίες, τα ποιμενικά έργα και τα θεατρικά έργα θρησκευτικού περιεχομένου.
Επτανησιακό Θέατρο
Μετά την κατάκτηση της Κρήτης από την Οθωμανική Αυτοκρατορία, στα τέλη του 17ου αιώνα, το πνευματικό κέντρο των Ελλήνων, όπως ήταν η θεατρική λογοτεχνία, μεταφέρθηκε στα Ιόνια νησιά. Το Επτανησιακό Θέατρο επηρεάστηκε σε μεγάλο βαθμό από την Ιταλική Αναγέννηση.
Σημαντικοί θεατρικοί συγγραφείς θεωρούνται ο Πέτρος Κατσαΐτης και ο Δημήτριος Γκουζέλης. Ένα από τα σημαντικότερα θεατρικά έργα ήταν ο Βασιλικός (1830) του Αντώνιου Μάτεση.
Ελληνικός Διαφωτισμός και Ανεξαρτησία
Κατά την διάρκεια των χρόνων πριν την Ελληνική Επανάσταση, σημαντικά θεατρικά έργα υπήρξαν τα Αχιλλέας ή Ο Θάνατος του Πάτροκλου (1805) του Αθανάσιου Χριστόπουλου και ο Τιμολέων (1818) του Ιωάννη Ζαμπέλιου ενώ το θεατρικό έργο Κορακίστικα (1812) του Ιακωβάκη-Ρίζου-Νερουλού ήταν ένα έργο ενάντια στον Έλληνα διανοητή Αδαμάντιο Κοραή και τις απόψεις του περί γλώσσας (ο Κοραής τασσόταν υπέρ της καθαρεύουσας).
Μετά την Ανεξαρτησία του Ελληνικού Κράτους, η θεατρική σκηνή του Βασιλείου της Ελλάδας κυριαρχήθηκε από συγγραφείς οι οποίοι συνδέονταν στενά με την Πρώτη Αθηναϊκή Σχολή (ή αλλιώς τους Φαναριώτες), όπως ο Αλέξανδρος Ρίζος Ραγκαβής, ο Αλέξανδρος Σούτσος και ο Παναγιώτης Σούτσος. Αυτοί οι συγγραφείς χρησιμοποιούσαν κυρίως μια συντηρητική και αρχαϊκή μορφή της ελληνικής γλώσσας, γνωστή ως καθαρεύουσα. Χαρακτηριστική εξαίρεση αποτελεί η κωμωδία Βαβυλωνία (1836) του Δημήτρη Βυζάντιου, που αποτελεί μια σάτιρα των διαφορετικών ιδιωματισμών της ελληνικής γλώσσας. Μέχρι τα τέλη του 19ου αιώνα, η ρομαντική τραγωδία κυριάρχησε με χαρακτηριστικά έργα της την Μαρία Δοξάπατρη (1853) και την Φάουστα (1893) του Δημήτριου Βερναρδάκη.
Το Βασιλικό Θέατρο ιδρύθηκε το 1880 στην Αθήνα. Από την δεκαετία του 1880 νέα λογοτεχνικά είδη ξεκίνησαν να γίνονται δημοφιλή : οι οπερέττες και τα κωμειδύλλια με έργα όπως Η Τύχη της Μαρούλας (1889) και Ο αγαπητικός της βοσκοπούλας (1891) του Δημητρίου Κορομηλά και η Γκόλφω (1893) του Σπύρου Περεσιάδη (αργότερα μεταφέρθηκε στον κινηματογράφο).
Με την εμφάνιση της Νέας Αθηναϊκής Σχολής (ή Σχολής του Παλαμά), στα τέλη του 19ου αιώνα, και την κεντρική φιγούρα του Κωστή Παλαμά, η χρήση της δημοτικής έγινε περισσότερο αποδεκτή. Ωστόσο, το 1903, μια μετάφραση της Ορέστειας του Αισχύλου από το Βασιλικό Θέατρο στην ελληνική κοινή γλώσσα (και όχι στη καθαρεύουσα) προκάλεσε διαμαρτυρίες από συντηρητικούς φοιτητές οι οποίοι τάσσονταν υπέρ της καθαρεύουσας.
Οι θεατρικοί συγγραφείς και οι δραματουργοί της νέας εποχής περιλάμβαναν τον Γρηγόριο Ξενόπουλο (μάλλον η πιο σημαντική φιγούρα), τον Άγγελο Σικελιανό, τον Παντελή Χορν, τον Νίκο Καζαντζάκη, τον Γιώργο Θεοτοκά, τον Γιάννη Σκαρίμπα, τον Βασίλη Ρώτα, τον Άγγελο Τερζάκη και άλλους. Σημαντικοί ηθοποιοί ήταν ο Αιμίλιος Βεάκης, η Μαρίκα Κοτοπούλη και η Κυβέλη Ανδριανού.
Το Βασιλικό Θέατρο επανιδρύθηκε το 1932 ως Εθνικό Θέατρο. Οι πρώτες παραστάσεις που ανέβηκαν εκεί ήταν ο Αγαμέμνωνας του Αισχύλου και η κωμωδία Ο θείος Όνειρος του Γρηγόριου Ξενόπουλου. Η πρώτη ομάδα ηθοποιών που συμμετείχε στο Εθνικό Θέατρο ήταν η Κατίνα Παξινού, ο Αιμίλιος Βεάκης, η Ελένη Παπαδάκη και ο Αλέξης Μινωτής. Ο πρώτος θεατρικός διευθυντής ήταν ο Φώτος Πολίτης και από το 1934 ο Δημήτρης Ροντίρης.
Μετά τον Β' Παγκόσμιο Πόλεμο
Μετά τον Β' Παγκόσμιο Πόλεμο εμφανίστηκαν νέοι θεατρικοί συγγραφείς όπως ο Δημήτρης Ψαθάς και ο Νίκος Τσιφόρους. Πολλά έργα τους μεταφέρθηκαν στον κινηματογράφο. Για παράδειγμα, πολλά από τα έργα των Σακελλάριου/Γιαννακόπουλου (περίπου 140 έργα) μεταφέρθηκαν επίσης στον κινηματογράφο.
Σημαντικοί ηθοποιοί του θεάτρου εμφανίστηκαν σε ταινίες του ελληνικού κινηματογράφου (ο οποίος έβλεπε την "Χρυσή Εποχή" του) όπως ο Δημήτρης Χορν, ο Μάνος Κατράκης, ο Ορέστης Μακρής, η Μελίνα Μερκούρη και άλλοι.
Ο Ιάκωβος Καμπανέλλης θεωρείται ο πιο σημαντικός μεταπολεμικός Έλληνας θεατρικός συγγραφέας ενώ ο Κάρολος Κουν ήταν ένας σημαντικός σκηνοθέτης, ευρέως γνωστός για την ζωντανή σκηνοθεσία του αρχαίων ελληνικών έργων.
Παραπομπές
Κατηγορία:Νεοελληνικό θέατρο
Τομ Ντέιλι
Ο Τόμας Ρόμπερτ Ντέιλι, γνωστός ως Τομ Ντέιλι (γεννημένος στις 21 Μαΐου 1994 στο Πλύμουθ της Αγγλίας ), είναι Βρετανός δύτης, ειδικός στον βατήρα ύψους 10 μέτρων.
Βιογραφία
Το 2008, αναδείχθηκε γινόμενος σε ηλικία 13 ετών ο νεαρότερος πρωταθλητής Ευρώπης καταδύσεων στην ιστορία, στο Αϊντχόφεν της Ολλανδίας.
Στην διάρκεια των Ολυμπιακών Αγώνων του 2012, ο Τομ Ντέιλι τερμάτισε στην τρίτη θέση, με αποτέλεσμα να κατακτήσει το χάλκινο μετάλλιο.
Στην διάρκεια των Ολυμπιακών Αγώνων του 2016, αποτέλεσε το φαβορί του αγωνίσματος των καταδύσεων από βατήρα ύψους 10 μέτρων, έπειτα από την κυριαρχία του στα προκριματικά στις 18 Αυγούστου 2016, με 571,85 βαθμούς, βαθμολογία κατά πολύ καλύτερη αυτής των Κιού Μπο και Τσεν Αϊσέν, λαμβάνοντας, μεταξύ άλλων, τέσσερα 10 (ο υψηλότερος δυνατός βαθμός) και πηδώντας τέσσερα και μισό προ των 103,60. Προς γενική έκπληξη, αποκλείστηκε από τα ημιτελικά, τερματίζοντας, μόλις, στην 18η θέση, χάνοντας την ευκαιρία να αγωνιστεί στον τελικό του αγωνίσματος.
Κατοικεί στο Πλύμουθ με την μητέρα του, Ντέμπι, καθώς και τα δύο νεαρότερα αδέρφια του, Ουίλιαμ και Μπεν. Ο πατέρας του, Ρόμπερτ Ντέιλι, απεβίωσε στις 27 Μαΐου 2011 σε ηλικία 40 ετών, λόγω όγκου στον εγκέφαλο.
<Gallery> File:Tom Daley.jpg File:Tom Daley (diver), October 2008.jpg File:Tom Daley London (cropped).jpg File:Tom Daley portrait.jpg </Gallery>
Προσωπική ζωή
Στις 2 Δεκεμβρίου 2013, αποκάλυψε δημόσια την αμφισεξουαλικότητά του μέσω ενός βίντεο που ανέβασε στο YouTube. Ο Τομ Ντέιλι, στην συνέχεια, αναφέρθηκε στην συνάντησή του με το αγόρι του, Ντάστιν Λανς Μπλακ, τον οποίον γνώρισε τον Μάρτιο του 2013 στο Λος Άντζελες στην διάρκεια μιας βραδιάς. Ενώ οι αποκαλύψεις της ομοφυλοφιλίας ή της αμφισεξουαλικότητας των αθλητών είναι σπάνιες, η δήλωσή του αντιμετωπίστηκε θετικά, με ορισμένους να εκτιμούν πως επρόκειτο για «πρότυπο για την LGBT κοινότητα». Στην συνέχεια, αποκάλυψε την ομοφυλοφιλία του.
Την 1η Οκτωβρίου 2015, γνωστοποίησε τον γάμο του με τον σύντροφό του, Ντάστιν Λανς Μπλακ, μέσω της αγγλικής καθημερινής εφημερίδας The Times.
Εξωτερικοί Σύνδεσμοι
Κατηγορία:Βρετανοί δύτες Κατηγορία:Δύτες Θερινών Ολυμπιακών Αγώνων 2008 Κατηγορία:Δύτες Θερινών Ολυμπιακών Αγώνων 2012 Κατηγορία:Δύτες Θερινών Ολυμπιακών Αγώνων 2016 Κατηγορία:Βρετανοί Ολυμπιονίκες Κατηγορία:ΛΟΑΤ πρόσωπα από το Ηνωμένο Βασίλειο
Νουέβο Τσάγρες
Το Νουέβο Τσάγρες (ισπανικά: Nuevo Chagres, ισπανική προφορά ΔΦΑ : [ˈnweβo ˈtʃaɣɾes]) είναι παραθαλάσσια πόλη στην επαρχία Κολόν του Παναμά και η πρωτεύουσα της Περιφέρειας Τσάγρες. Ο πληθυσμός του από το 1990 ήταν 327 κατοίκων και είχε έναν πληθυσμό 499 κατοίκων από το 2010.
Η πόλη πήρε το όνομά της από το ιστορικό οικισμό του Τσάγρες, ο οποίος βρίσκεται περίπου 130 χλμ στα βορειοδυτικά, στις εκβολές του ποταμού Τσάγρες. Αν και ο ποταμός ήταν έξω από το αρχικό όριο της Ζώνης Διώρυγας του Παναμά, εκείνο το όριο επεκτάθηκε το 1916 για να συμπεριλάβει τις εκβολές του ποταμού Τσάγρες. Η πόλη του Τσάγρες ερημώθηκε έπειτα, και οι προηγούμενοι κάτοικοι του μεταφέρθηκαν στο Νουέβο Τσάγρες.
Παραπομπές
Κατηγορία:Πόλεις του Παναμά
Μίνας δε Ριοτίντο
Η Μίνας δε Ριοτίντο (ισπανικά: Minas de Riotinto, δηλαδή 'Μεταλλεία του ποταμού Τίντο') είναι δήμος και κωμόπολη που βρίσκεται στην επαρχία της Ουέλβα στην Ανδαλουσία. Όπως δηλώνει το όνομά της, η ιστορία της κωμόπολης είναι στενά συνδεδεμένη με τα τοπικά μεταλλεία, από τα διαχρονικά σημαντικότερα της Ιβηρικής χερσονήσου, που άρχισαν να γίνονται αντικείμενο ευρείας εκμετάλλευσης και να προκαλούν την ίδρυση της πόλης γύρω στα μέσα του 19ου αιώνα.